Matisse besøgte Paris, da nazisterne invaderede Frankrig i juni 1940, men det lykkedes ham at returnere til Nice. Hans søn Pierre, der på daværende tidspunkt var galleriejer i New York, tiggede ham om at flygte, mens det stadigt var muligt. Matisse var faktisk på vej til [[Brasilien]] for at flygte fra besættelsen, men ændrede pludselig mening og forblev i Nice, i [[Vichy Frankrig]].
  
''“Det forekom mig, at jeg ville desertere,”'' skrev han til Pierre i september 1940. ''“Hvis alle med nogen værdi forlader Frankrig, hvad er der så tilbage af Frankrig?”'' Selvom han aldrig var del af modstandsbevægelsen, blev det et stolthedssymbol for de besatte franskmænd, at én af deres største kunstnere besluttede at blive, selvom han selvfølgelig som ikke-jødisk havde den mulighed.<ref>"Art & Politics in the Vichy Period," by Hilton Kramer, The New Criterion, March, 1992 [http://www.newcriterion.com/articles.cfm/Art---politics-in-the-Vichy-period-4518 Art & politics in the Vichy period by Hilton Kramer - The New Criterion]</ref>
Historie Maleri